**ELŐTERJESZTÉS**

**Szombathely Megyei Jogú Város Közgyűlése Szociális és Lakás Bizottságának 2023. április 26-i ülésére**

**Javaslat a Szombathelyi Egyesített Bölcsődei Intézmény Szervezeti és Működési Szabályzatának és az Érdekképviseleti Fórum Működési Szabályzatának módosításával kapcsolatos döntés meghozatalára**

Szombathely Megyei Jogú Város Önkormányzata a 9700 Szombathely, 2689/5 helyrajzi számú, természetben Szombathely, Esterházy Antal utca 5. szám alatti ingatlanon egy új, 48 férőhelyes bölcsődei intézményt valósított meg. A Vas Vármegyei Kormányhivatal Hatósági Főosztály Szociális és Gyámügyi Osztálya az új Városligeti Bölcsődére vonatkozó működési engedélyt 2023. április 11. napjával kiadta és az intézményt a szolgáltatói nyilvántartásba bejegyezte. A Szombathelyi Egyesített Bölcsődei Intézmény intézményvezetőjének nyilatkozata alapján az új bölcsőde várhatóan 2023. április 17. napjával kezdheti meg működését.

Fentiekre tekintettel szükséges a Szombathelyi Egyesített Bölcsődei Intézmény Szervezeti Működési Szabályzatának és az Érdekképviseleti Fórum Működési Szabályzatának módosítása a Városligeti Bölcsőde, mint új telephely bejegyzése és egyéb technikai jellegű módosítások vonatkozásában.

A Szombathelyi Egyesített Bölcsődei Intézmény módosított Szervezeti Működési Szabályzata és a módosított Érdekképviseleti Fórum Működési Szabályzata az előterjesztés mellékletét képezi.

Kérem a Tisztelt Bizottságot, hogy az előterjesztésben foglaltakat megtárgyalni, és a határozati javaslatot elfogadni szíveskedjék.

Szombathely, 2023. április „ ”.

 **/: Dr. László Győző:/**

HATÁROZATI JAVASLAT

**…/2023. (IV.26.) SzLB. sz. határozat**

Szombathely Megyei Jogú Város Közgyűlésének Szociális és Lakás Bizottsága a „Javaslat a Szombathelyi Egyesített Bölcsődei Intézmény Szervezeti és Működési Szabályzatának és az Érdekképviseleti Fórum Működési Szabályzatának módosításával kapcsolatos döntés meghozatalára” című előterjesztést a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53. § 29. pontja alapján megtárgyalta és a dokumentumokat az előterjesztés melléklete szerinti tartalommal a Polgármesternek jóváhagyásra javasolja.

**Felelősök:** Dr. Czeglédy Csaba, a Szociális és Lakás Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

Sebestyén Bianka, a Szombathelyi Egyesített Bölcsődei Intézmény vezetője /

**Határidő:** azonnal